रातीतलाई में आए दिन छात्राओं से छेड़खानी, पुलिस ढिलाई से आक्रोश
शहरकी पॉश कॉलोनी रातीतलाई में 20 से अधिक ट्यूशन और कोचिंग सेंटर हैं। जहां से निकलने के बाद मनचलों द्वारा छात्राओं से छेड़छाड़ की आए दिन वारदातें होती रहती है। रविवार को भी एक छात्रा को उसके ही घर के बाहर एक मनचले ने छेड़छाड़ कर हाथ पर काट लिया। आलम यह है कि शाम के समय बेटियों को ट्यूशन भेजने से भी लोग कतराने लगे हैं। बीती शाम की वारदात के बाद भी पुलिस ने हर बार की तरह इस बार भी क्षेत्र में आने-जाने वाले बाइक सवारों के चालान बनाए। लेकिन इस तरह की वारदात करने के बाद सवाल यह भी उठता है कि क्या ऐसी हरकतें करने वाले मनचले दूसरे दिन दोबारा इस क्षेत्र में आने की गलती करेंगे। ऐसे में स्थानीय लोगों में पुलिस की ढिलाई को लेकर आक्रोश बढ़ रहा है।
परिजनोंने एसपी से कहा मनचलों पर नहीं लगाम
गुस्साएकॉलोनी के लोग सोमवार को एसपी आनंद शर्मा से मिले और लिखित में शिकायत देते हुए कार्रवाई की मांग की। लोगों ने एसपी से कहा कि मनचले ट्यूशन सेंटर के बाहर खड़े रहते हैं जो छात्राओं के बाहर निकलते ही उनसे छेड़छाड़ करते हैं। परिजनों ने ट्यूशन और कोचिंग सेंटरों के बाहर निगरानी रखने, कुछ होटलों में बिना पूछताछ के लड़के-लड़कियों को कमरे देने की शिकायत करते हुए सीसीटीवी फुटेज की जांच कराने और बिना नंबर के बाइक चलाने वाले मनचलों के खिलाफ कार्रवाई की मांग की। इस दौरान दिनेश राजोरा, बाबूसिंह, योगेश गुप्ता, सुनील जैन, आशिष के अलावा बड़ी तादाद में लोग मौजूद रहे।
दबावबढ़ने पर पोक्सो एक्ट में किया गिरफ्तार
छेड़छाड़की घटनाओं पर पुलिस कितनी गंभीर है इस बात का पता इसी से भी चलता है कि रविवार को छात्रा से छेड़छाड़ और हाथ पर काटने की वारदात के बाद भी पुलिस ने मदार कॉलोनी के आरोपी कलीम पुत्र अमीन को पहले तो शांतिभंग में ही गिरफ्तार किया। लेकिन जब लोगों का दबाव बढ़ा तो पुलिस ने दोबारा उसे पोक्सो एक्ट जैसी गंभीर अपराध की धारा में गिरफ्तार किया।
मनचलोंपर पुलिस ने बढ़ाई सख्ती, काटे चालान
लोगोंकी शिकायतों को गंभीरता से लेते हुए एसपी आनंद शर्मा ने रातीतलाई के प्रवेश से सभी मार्गों पर ट्यूशन समय पर नाकाबंदी करने के निर्देश दिए। जिस पर पुलिस ने दोपहर 3 से शाम 6 बजे तक तेज रफ्तार और 3 बाइक सवार मनचलों के चालान काटे। कोतवाल मनीष चारण ने बताया कि 83 बाइक सवारों के चालान काट जुर्माना वसूला। वहीं 185 एक्टर के तहत भी कार्रवाई की। होली भी नजदीक है ऐसे में शहर यह कार्रवाई जारी रहेगी।
इनइलाकों में सबसे सतत निगरानी की जरूरत
रातीतलाई,शिव कॉलोनी, हाउसिंग बोर्ड तिराहा और बाहुबली कॉलोनी में सबसे अधिक कोचिंग और ट्यूशन क्लासेस चल रही हैं। जहां पर बड़ी संख्या में छात्राएं पढ़ने जा रही है। ऐसे में इन क्षेत्रों में पुलिस निगरानी बढ़ाने की जरूरत है। वहीं रातीतलाई के स्थानीय लोगों ने आवासीय भवनों में कोचिंग और ट्यूशन क्लासेस के खिलाफ कार्रवाई की भी मांग की है।
इधर, छात्रा से छेड़छाड़ की घटना की क्रांतिकारी तरुण मंच ने भी नींदा की है। मंच के महासचिव अशोक मदहोश ने कहा कि आबादी इलाकों में आए दिन इस तरह की हरकतें पुलिस की ढिली निगरानी बंदोबस्त को दर्शाता है।
छेड़छाड़ की घटना के बाद क्षेत्र में निगरानी बढ़ाने एसपी से आग्रह करते स्थानीय लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva